
JUDEŢUL TIMIŞ

MUNICIPIUL TIMIŞOARA

ADMINISTRATOR PUBLIC
BIROUL SALUBRIZARE


SC2019______________________________________________________________________                                                                       
EXPUNERE DE MOTIVE  PRIVIND OPORTUNITATEA

PROIECTULUI DE HOTĂRÂRE

privind înlocuirea domnului BERE SEMEREDI ADRIAN – Directorul Direcției de Mediu, cu domnul CORAȘ DANIEL MARIUS – Sef Birou Salubrizare, ca reprezentant în Adunarea Generală a Asociației de Dezvoltare Intercomunitară Deșeuri Timiș
Motivul emiterii proiectului de hotărâre

1.       Descrierea situaţiei actuale

Prin Hotârârea Consiliului Local nr. 102 din 29.09.2016, domnul  BERE SEMEREDI ADRIAN – Directorul Direcției de Mediu din cadrul Primăriei Municipiului Timișoara, a fost desemnat reprezentant  în Adunarea Generală a Asociației de Dezvoltare Intercomunitară Deșeuri Timiș să participe la toate adunările generale ale Asociației de Dezvoltare Intercomunitară  Deșeuri Timiș, să semneze în numele și pe seama Consiliului Local al Municipiului Timișoara orice document va fi necesar pentru modificarea statutului și actului constitutiv al ADID Timiș precum și orice alt document va fi necesar în vederea bunei funcționări a ADID Timiș.

Prin Hotărârea Consiliului Local nr. 403 din 31.10.2017 a fost aprobată încheierea  Contractului nr. 2.303 din 08.12.2017  de Delegare prin concesiune a gestiunii activității de colectare și transport a deșeurilor municipale în Zona 1 Timișoara iar domnul Bere Semeredi Adrian a fost mandatat în continuare să reprezinte Consiliul Local al Municipiului Timișoara în Adunarea Generală  a Asociaților Implicați ADID .

În urma modificărilor efectuate în ultima perioadă în organigrama Primăriei Municipiului Timișoara, Biroul Salubrizare a trecut din subordinea Direcției de Mediu, în subordinea directă a Administratorului Public domnul CORAȘ DANIEL MARIUS fiind numit Seful Biroului Salubrizare.        
2. Schimbări preconizate şi rezultate aşteptate
Începând cu data 11.02.2019 a fost semnat contractul cu noul operator de salubrizare, SC BRANTNER SERVICII ECOLOGICE SRL, pentru efectuarea lucrarilor de salubrizare stradală, societate care va efectua doar lucrările de salubrizare stradală, respectiv măturat manual, măturat mecanic, spălat, stropit și golit coșuri iar RETIM ECOLOGIC SERVICE SA va ridica doar depunerile clandestine de deșeuri abandonate pe domeniul public pe raza municipiului Timișoara, în baza Contractului  nr. 2.303 din 08.12.2017 de Delegare prin concesiune a gestiunii activității de colectare și transport încheiat cu Asociația de Dezvoltare Intercomunitară de Deseuri Timiș ADID. 


Astfel hotărârile care vor fi luate la nivelul Asociației de Dezvoltare Intercomunitară Deșeuri Timiș  ADID Timiș în privința gestiunii deșeurilor trebuie sa fie în concordanță cu strategia    Primăriei Municipiului Timișoara.  Între cele două instituții trebuie să existe o bună colaborare pentru gestionarea eficientă a tuturor activităților cuprinse în serviciul de salubrizare și atingerea țintelor stabilite prin directivele europene transpuse în legislația națională,  fapt pentru care Asociația de Dezvoltare Intercomunitară de Deseuri Timiș ADID   trebuie să susțină atât eforturile cât și măsurile pentru îndeplinirea indicatorilor impuși de Uniunea Europeană. 
3. Concluzii


Urmare a celor prezentate mai sus, considerăm oportună înlocuirea domnului BERE SEMEREDI ADRIAN – Director Direcția de Mediu cu domnul CORAȘ DANIEL MARIUS – Sef Birou Salubrizare deoarece Biroul Salubrizare gestionează atât salubrizarea stradală căt și colectarea depozitelor ilegale de deșeuri de pe raza municipiului Timișoara iar pentru hotârârile care se iau la nivelul   Asociației de Dezvoltare Intercomunitară de Deseuri Timiș ADID este necesară consultarea domnului CORAȘ DANIEL MARIUS – Sef Birou Salubrizare. 

